Slovenska kronika, 23.3.2011


Naslov: Zgodil se je krut umor

Tekst za voditelja:

Že včeraj smo ves dan poročali, da se je v vasi Volovnik pri Krškem zgodila družinska tragedija, ko naj bi v požaru zgoreli trije družinski člani – dvajsetletni sin, 45 letna mama in njegov 65 letni oče. Takoj so v Krškem in njegovi okolici zaokrožile tudi govorice, da naj bi bil požar podtaknjen. Danes je policija to potrdila, saj je preiskava, ki še vedno traja in bo kot kaže trajala še dlje časa, pokazala, da so vsi trije umrli nasilne smrti. Podrobnosti o krutem umoru, s čim so storilci zanetili požar ter drugih okoliščinah te tragedije, ki je pretresla veliko ljudi v Posavju, policija za zdaj ne more pojasnjevati. Ker gre za nasilno dejanje policija poziva vse, ki bi karkoli vedel o tem dogodku, da jim to sporočijo na 112 ali na anonimni telefon 080 12 00. 

»Preliminarne ugotovitve obdukcije so pokazale, da so vsi trije pokojni umrli nasilne smrti. Zaradi tega so kriminalisti začeli oz. nadaljevali z zbiranjem obvestil zaradi suma storitve kaznivega dejanja, ki se preganja po uradni dolžnosti in sicer kaznivega dejanja uboja po 115. členu kazenskega zakonika Republike Slovenije.«

Več o umoru pa v prispevku v TV dnevniku.

